title: لعربية لكلاسيكية
text: لعربية لكلاسيكية ؤلا لعربية لقرآنية ؤلا شي مرات لعربية لفصيحة هيّا شكل من شكال لعربية لي تخدّمات كا لوغة معيارية ديال لأداب و دّولة مابين لقرن 7 ميلادي ؤ لقرن 19. هاد لّوغة خدات لفورما لمعيارية ديالها سيرتو ف لعهد لأموي و لعهد لعباسي، ؤ كانت مخدّمة ف لكتابات و لمراسلات رّسمية من بزاف د لأنضيما لي حكمو ف لأندلس، شمال إفريقيا، و شّرق لأوسط. لعربية لكلاسيكية هيّا لّوغة طّقسية ديال لإسلام، حيت مكتوبين بيها نّصوص لأساسية ديالها لي هوما لقرآن و سّنة و لأحاديت.